पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोविड वैक्सीन की 1 लाख 14 हजार 914 डोज लाभार्थियों को लगाई जा चुकी है। जिसके तहत 1 लाख 3 हजार के करीब लोग वैक्सीन की सिंगल डोज ले चुके हैं। अब हालात यह हैं कि जिले में सरकार द्वारा एक सीमित संख्या में वैक्सीन की डोज भेजी जा रही है। वीरवार को करीब 4 हजार डोज भेजी गई थी। जबकि अब 2500 के करीब डोज ही बची हैं।
2500 डोज बचीं, लगातार आ रही डोज की डिलीवरी : सीएस
सिविल सर्जन डॉ. जीएस कपूर का कहना है कि जैसे-जैसे वैक्सीन की डोज की मांग होती है वैसे-वैसे सरकार द्वारा जिले को डोज जारी की जा रही है। अब डोज लगाने का सिलसिला सरकारी संस्थानों व कुछेक स्थानों पर लगाए जा रहे कैंपोंं तक ही सीमित कर दिया गया है।
जिले में टीकाकरण मुहिम के तहत 39 हेल्थ केयर वर्करों को टीका लगाया गया है व अब तक 5421 डोज दी जा चुकी है। 545 फ्रंट लाइन वर्करों को टीका लगाया गया है जिसके चलते कुल 16 हजार 255 डोज दी जा चुकी है। 45 से 60 साल उम्र वर्ग से संबंधित 1179 लाभार्थियों के साथ कुल 46 हजार 446 डोज दी जा चुकी है। 60 साल से ऊपर की उम्र के 882 लाभार्थियों टीका लगाया गया, जिसके चलते कुल 46 हजार 774 डोज दी जा चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hne_Deva hin_Deva hin_Deva zho_Hant eng_Latn